Songket Minangkabau

Songket Minangkabau adolah kain tanun tradisional sajinih songket nan barasa dari Minangkabau. Songket ko alah manjadi identitas budayo dalam tradisi Minangkabau. Kain songket ko digunoan baiak untuak bahan pakaian maupun bahan pambuatan karajinan tangan lainnyo. Ado baragam jinih motif sarato filosofi dalam tiok motifnyo nan alah diwarisi sacaro turun tamurun sainggo dipakai pulo dalam alek adat.

Daulu ado banyak sentra songket Minangkabau di Sumatera Barat. Di antaro sentra songket nan tanamo iyolah Pandai Sikek, Silungkang, jo Kubang. Songket Minangkabau alah panah manjadi tema gambar pado pitih karateh rupiah emisi 2011, iyolah gambar pananun songket Pandai Sikek.

 Sentra songket 
jmpl|221x221px|Pananun Songket Pandai Sikek pado pitih karateh 5000 rupiah.
Pakambangan tanun songket di Minangkabau indak salamonyo bajalan ancak. Dek babagai kajadian sijarah, mampangaruahi pakambangan sentra-sentra songket nan pasang suruik sasuai kondisi zaman. Sajak taun 1960-an, lah mulai bangkik baliak sentra songket di Sumatera  Barat nan talakik pudua sabalunnyo. Pado taun 2000-an, songket samakin tanamo di Indonesia dek lah taangkek namonyo manjadi elemen trend fashion inggo kini.

Di antaro sentra-sentra songket Minangkabau nan panah atau masih aktif, sabagai barikuik:

Luhak Tanah Data

 Pandai Sikek, Koto Baru
 Padangpanjang
 Gunuang
 Batipuah
 Padang Magek
 Batusangka
 Tanjuang Sungayang
 Lintau
 Pariangan
 Pitalah

jmpl|305x305px|Padusi Minang saisuak sadang mananun songket
Luhak Agam

 Koto Gadang
 Kamang
 Canduang
 Ampek Angkek

Luhak Limopuluah Koto (Payokumbuah)

 Kubang
 Balai Cancang
 Koto nan Ampek
 Halaban
 Ampalu

Sawahlunto

 Silungkang

Solok Selatan

 Muaro Labuah

 Caliak pulo 

 Songket
 Tanun Pandai Sikek

 Rujuakan 

Kategori:Songket
Kategori:Minangkabau